Diari Oficial de la Generalitat Valenciana


Sumari del DOGV 7944, del 27-12-2016 (2016/10821)

RESOLUCIÓ de 21 de desembre de 2016, del director general de Relacions amb les Corts, per la qual es disposa la publicació del protocol general entre l'Agència Valenciana del Turisme, la Diputació Provincial d'Alacant, el Patronat Provincial de Turisme Costa Blanca, la Mancomunitat de l'Alcoià i el Comtat i la Federació Empresarial de l'Alcoià i el Comtat per al desenvolupament del Pla de Competitivitat Turística de la Mancomunitat de l'Alcoià i el Comtat.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7944

Data del DOGV
:   27-12-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/10543


Data del document
:   21-12-2016

Organisme emissor
:   Presidència de la Generalitat

Tipus de document
:   Resolució

RESOLUCIÓ de 21 de desembre de 2016, del director general de Relacions amb les Corts, per la qual es disposa la publicació del protocol general entre l'Agència Valenciana del Turisme, la Diputació Provincial d'Alacant, el Patronat Provincial de Turisme Costa Blanca, la Mancomunitat de l'Alcoià i el Comtat i la Federació Empresarial de l'Alcoià i el Comtat per al desenvolupament del Pla de Competitivitat Turística de la Mancomunitat de l'Alcoià i el Comtat. [2016/10736]  
L'Agència Valenciana del Turisme, la Diputació Provincial d'Alacant, el Patronat Provincial de Turisme Costa Blanca, la Mancomunitat de l'Alcoià i el Comtat i la Federació Empresarial de l'Alcoià i el Comtat han subscrit, prèvia tramitació reglamentària, el dia 12 de desembre de 2016, un protocol general per al desenvolupament del Pla de Competitivitat Turística de la Mancomunitat de l'Alcoià i el Comtat.  
En compliment del que establix l'article 20 del Decret 176/2014, de 10 d'octubre, del Consell, procedix la publicació en el Diari Oficial de la Generalitat Valenciana del protocol esmentat, que ha quedat inscrit en el Registre de Convenis de la Generalitat amb el número 919/2016 i que figura com a annex d'aquesta resolució.  
  
València, 21 de desembre de 2016.- El director general de Relacions amb les Corts: Antonio Torres Salvador.  
  
  
PROTOCOL GENERAL DE COL·LABORACIÓ ENTRE L'AGÈNCIA VALENCIANA DEL TURISME, la DIPUTACIÓ PROVINCIAL D'ALACANT, EL PATRONAT Provincial de Turisme Costa Blanca, LA MANCOMUNITAT DE L'ALCOIÀ I EL COMTAT i la FEDERACIÓ EMPRESARIAL DE L'ALCOIÀ I EL COMTAT PER AL DESENVOLUPAMENT DEL PLA DE COMPETITIVITAT TURÍSTICA DE LA MANCOMUNITAT DE L'ALCOIÀ I EL COMTAT  
  
Alacant, 12 de desembre de 2016  
  
Reunits  
D'una part, Francesc Colomer Sánchez, secretari autonòmic i president de l'Agència Valenciana del Turisme, en virtut del que disposa l'article 3 del Decret 102/2015, d'1 de juliol, del Consell, pel que cessen i anomena a les persones titulars de secretaries autonòmiques de la Generalitat (DOCV 0 6.07.2015), i en l'article 5 del Decret 103/2015, de 7 de juliol, del Consell, pel que estableix l'estructura orgànica bàsica de la Presidència i de les conselleries de la Generalitat (DOCV 08.07.2015), intervenint en aquest acte en nom i representació de l'esmentada Entitat de Dret Públic, entitat adscrita a la Presidència de la Generalitat, amb personalitat jurídica pròpia, que es regula pel que disposa l'article 67 de la Llei 3/1998, de 21 de maig, de la Generalitat, de Turisme de la Comunitat Valenciana, i pel que disposa el Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana del Turisme. El domicili de la referida entitat de dret públic, als efectes del present document, és el siti a València, c/ Castán Tobeñas, 77, ciutat administrativa 9 d'octubre, Torre II, planta tercera.  
  
La seua legitimació i representació per a aquest acte es deriva del que estableix l'apartat dos e) de l'article 5 del referit Decret 209/2004, de 8 d'octubre, en la virtut del qual el president de l'Agència Valenciana del Turisme exercirà la representació permanent de l'Agència en la firma de convenis, trobant-se autoritzada la firma del present protocol per acord del Consell de data 28 d'octubre de 2016, i tot això complint el que estableix l'article 12.6 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre.  
D'una altra, Cèsar Sánchez Pérez, president de la Diputació Provincial d'Alacant, per acord del Ple d'esta Diputació de data 17 de juliol de 2015, intervenint en nom i representació de la Diputació de Provincial d'Alacant d'acord amb el que disposa l'article 34.1.b de la llei 7/1985, de 2 d'abril, Reguladora de les Bases del Règim Local.  
  
D'una altra, Eduardo Jorge Dolón Sánchez, com a vicepresident del Patronat Provincial de Turisme Costa Blanca, Organisme Autònom de l'Excma. Diputació Provincial d'Alacant, de conformitat amb la designació realitzada per l'Il·lm. Sr. President de la Diputació d'Alacant, mitjançant Decret número 1184, de data 27 de juliol de 2015, actuant en nom i representació de l'Organisme, d'acord amb la delegació d'atribucions adoptada en el referit Decret.  
D'una altra, Pablo de Gràcia Pérez, amb DNI 46885551O, com a president de la Federació Empresarial de l'Alcoià i el Comtat, amb CIF C02006886, i domicili social en carrer Quico Córcoles, 4, 03578 (Alcoi), autoritzat per a subscriure el present protocol en virtut de l'article 20 dels seus estatuts.  
I d'una altra part, Manuel Gomicia Giménez, amb DNI 19363105I, president de la Mancomunitat de l'Alcoià i el Comtat, amb CIF T6132003R i domicili en Plaça d'Espanya, n.º 1, 03834 (Alcoi), la legitimació i representació del qual per a la subscripció del present protocol es deriva de la seua condició i càrrec de president de la referida Mancomunitat segons acord de nomenament del Ple de data 30 de juliol de 2015, autoritzat per a subscriure el present Protocol General d'acord amb el que disposa l'article 44.2 de la Llei 7/1985, de 2 d'abril, reguladora de les bases de règim local, articles 97.1 i 100.3 de la Llei 8/2010, de 23 de juny, de règim local de la Comunitat Valenciana, i articles 3 i 11 dels Estatuts de la Mancomunitat publicats en el Diari Oficial de la Generalitat Valenciana, número 6668, de data 10 de gener de 2010.  
  
Les parts compareixen en la representació que tenen de les seues respectives Institucions, i es reconeixen de manera recíproca la capacitat per a formalitzar el present Protocol General i, amb aquesta finalitat, segons intervenen,  
  
EXPOSEN  
  
Primer. En el marc del Pla Estratègic Global de Turisme de la Comunitat Valenciana 2010-2020, constitueix un aspecte fonamental el manteniment, l'adaptació i millora de les destinacions turístics madurs i també el creixement i desenvolupament de les destinacions turístics incipients, amb l'objecte de mantenir la competitivitat de la nostra oferta turística i la seua posició en el mercat nacional i internacional. Per a l'èxit d'aquest objectiu, una de les claus de les actuacions que s'emprenen ha de ser l'increment de la coordinació entre administracions i la col·laboració publicoprivada. En un entorn canviant i fortament competitiu, és imprescindible una estratègia conjunta de les Administracions Públiques i del sector privat que cristal·litze en l'assumpció de compromisos concrets per part dels agents que intervenen en la configuració i l'oferta dels serveis turístics. Amb aqueixa finalitat, la Generalitat, a través de l'Agència Valenciana del Turisme, llança la iniciativa dels Plans de Competitivitat de les destinacions Turístics de la Comunitat Valenciana, oberts a distintes fórmules de col·laboració publicoprivada amb les diputacions provincials, altres ens locals i associacions empresarials del sector turístic.  
  
Segon. Els Plans de Competitivitat de les Destinacions Turístiques de la Comunitat Valenciana es configuren com una iniciativa de la Generalitat, instrumentada a través de la formalització de convenis entre l'Agència Valenciana del Turisme, en col·laboració amb altres Administracions Públiques i ens privats, destinada a la innovació, modernització, foment i consolidació dels productes turístics valencians des de la perspectiva de l'oferta, atenent fonamentalment a criteris de millora de la competitivitat, sostenibilitat i reequilibri socioterritorial.  
  
Els Plans de Competitivitat Turística naixen amb una vocació d'enfocament territorial de l'activitat turística, d'acord amb les directrius arreplegades en la Llei 3/1998, de 21 de maig, de la Generalitat, de Turisme de la Comunitat Valenciana, i que, per mandat exprés d'aquesta, es va concretar en l'elaboració del Pla d'Espais Turístics de la Comunitat Valenciana.  
El Pla d'Espais Turístics és un document de planificació indicativa que proposa la Generalitat per al conjunt de les Administracions Públiques, que té un caràcter transversal i que inclou propostes que afecten diferents àmbits competencials, a més del pròpiament turístic.  
  
S'estructura en unes directrius generals, que afecten tot el territori, considerant diferents aspectes: urbanisme i ordenació del territori, cultura i patrimoni, oferta turística, medi ambient, etc. Les directrius generals es complementen amb les directrius particulars desenvolupades per als 21 espais turístics en què s'ha delimitat la Comunitat, definint línies d'actuació concretes per a cada un dels espais.  
  
Els Plans de Competitivitat es configuren, per tant, com una actuació en la línia de desenvolupament del Pla d'Espais, i persegueixen posar en valor els factors ambientals, econòmics i socioculturals des d'una perspectiva integral. També persegueixen una millor distribució de l'activitat turística en el territori valencià, contribuint al reequilibri entre els espais litorals més dinàmics i aquells d'interior susceptibles de major desenvolupament turístic.  
En este supòsit, el territori que comprén la Mancomunitat de l'Alcoià i el Comtat s'incardina en la seua gran majoria en l'espai delimitat per la Directriu Particular número 17 «Valls d'Alcoi i Serres Interiors», pla que posa de manifest la importància de les labors de la planificació en la gestió turística a escala municipal i supramunicipal.  
  
  
Tercer. A l'Agència Valenciana del Turisme, adscrita a Presidència de la Generalitat, li correspon el foment de l'activitat turística, el desenvolupament i millora del sector turístic, la creació, implantació i adequació de nous productes i recursos turístics i també l'execució, coordinació i impuls d'accions de promoció i desenvolupament del sector turístic, potenciant aquesta oferta per mitjà de la comercialització, informació i difusió del producte turístic de la Comunitat Valenciana. Per a tot això, i en el que es refereix al present protocol, té, entre els seus objectius, potenciar les seues actuacions en coordinació o col·laboració amb altres ens i Administracions Públiques, redundant de forma directa o indirecta en la consecució dels seus fins, segons estableix l'article 2 del Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana del Turisme.  
  
  
Quart. Constituïxen pilars importants dels Plans de Competitivitat de les Destinacions Turístiques la sostenibilitat, entesa en les seues tres facetes: econòmica, social i ambiental; la incorporació de les noves tecnologies de la informació i comunicació a la prestació dels serveis turístics, amb la finalitat de millorar la qualitat i sostenibilitat en la gestió de les destinacions; i també l'orientació cap a la creació i posada en el mercat de productes turístics experiencials en aquelles destinacions turístiques en sorgiment o incipients.  
  
Cinqué. En la consecució dels fins i objectius anteriorment descrits, la Diputació Provincial d'Alacant, manifesta el seu suport i la col·laboració, materialitzant-se activament per mitjà de la firma del present Protocol General i dels successius tres convenis que se subscriguen per al desplegament i l'execució del Pla de Competitivitat Turística Mancomunitat de l'Alcoià i el Comtat.  
Aquest suport i col·laboració es gestiona, en matèria d'inversions en Plans de Millores a Municipis, des de la seua Àrea de Cooperació, i, en matèria de turisme, es lidera pel seu Organisme Autònom Patronat Provincial de Turisme Costa Blanca, creat per a la gestió dels servicis i realització d'actuacions que, amb referència al turisme, competixen a l'Excma. Diputació Provincial d'Alacant, participant en este projecte a fi de contribuir a la potenciació i desenvolupament del turisme interior de la província. Per això, quan en el present document es parle de Diputació Provincial d'Alacant, s'entendrà referit a l'entitat que en cada cas exercisca la competència.  
  
Sisé. La Federació Empresarial de l'Alcoià i el Comtat es compromet a involucrar els seus membres perquè col·laboren activament en la consecució dels objectius del Pla per mitjà de l'adequació de la seua oferta de productes i servicis a les finalitats del present Protocol General, així com dels convenis singulars que se subscriguen.  
  
Seté. La Mancomunitat de l'Alcoià i el Comtat declara que el turisme constitueix un eix estratègic per al seu desenvolupament econòmic, una via de millora per a les condicions de vida dels seus ciutadans i un motor per a la generació de renda i ocupació.  
La Mancomunitat compta amb una àmplia i variada dotació de recursos de qualsevol tipus, tant de caràcter cultural i patrimonial com naturals i paisatgístics, susceptibles de transformació en productes turístics atractius per a la demanda.  
Per tant, a través de l'execució del Pla de Competitivitat Turística, la Mancomunitat es compromet a dur a terme les actuacions recollides en aquest, tendents a l'adequació, millora, requalificació i adaptació de la seua oferta, i a la creació de productes turístics competitius.  
  
Huité. En aquest context i amb la finalitat de consensuar les pautes d'actuació de cada una de les parts firmants en qüestions d'interés comú, i fixar el marc general i la metodologia per al desenvolupament de la col·laboració en les qüestions referides a l'execució i compliment del Pla de Competitivitat Turística de la Mancomunitat de L'Alcoià i el Comtat en l'horitzó temporal de tres exercicis pressupostaris, es formalitza el present Protocol General entre l'Agència Valenciana del Turisme, la Diputació Provincial d'Alacant, el Patronat Provincial de Turisme Costa Blanca, la Mancomunitat de l'Alcoià i el Comtat i la Federació Empresarial de l'Alcoià i el Comtat, en els termes que estableix l'article 3.2.a del Decret 176/2014, de 10 d'octubre, del Consell, pel qual regula els convenis que subscriga la Generalitat i el seu registre.  
  
  
Nové. D??acord amb el que s'ha exposat anteriorment les administracions firmants consideren adequat a les seues competències respectives i fins concurrents la col·laboració per al desenvolupament del Pla de Competitivitat Turística de la Mancomunitat de l'Alcoià i el Comtat.  
És per això que les parts firmants acorden formalitzar el present Protocol General, segons les següents:  
  
CLÀUSULES  
  
Primera. Objecte del protocol general  
L'objecte del present Protocol General és establir un acord d'intencions entre l'Agència Valenciana del Turisme, la Diputació Provincial d'Alacant, el Patronat Provincial de Turisme Costa Blanca, la Mancomunitat de l'Alcoià i el Comtat i la Federació Empresarial de l'Alcoià i el Comtat, que articule les pautes d'actuació i col·laboració entre aquestes Administracions amb l'objectiu de poder desenvolupar i executar el Pla de Competitivitat Turística de la Mancomunitat, amb un horitzó temporal de tres exercicis pressupostaris (2016, 2017 i 2018).  
  
Les actuacions a desenvolupar a través del Pla seran executades per mitjà de la subscripció, per les parts firmants, de tres convenis singulars, en els termes que estableix l'article 3.2.c del Decret 176/2014, de 10 d'octubre, del Consell, pel qual regula els convenis que subscriga la Generalitat i el seu registre, amb actuacions concretes i imputades a cada un dels exercicis pressupostaris, condicionat tot això a l'existència de crèdits adequats i suficients que siguen destinats a aquesta finalitat, segons les lleis de pressupostos.  
Les actuacions que es proposen executar a través del Pla perseguixen la consecució dels següents objectius:  
- Augment de la qualitat dels serveis turístics del territori.  
- Millora del medi urbà i natural.  
- Ampliació i millora dels espais d'ús públic.  
- Augment, diversificació i millora de l'oferta complementària.  
- Posada en valor dels recursos turístics.  
- Creació de nous productes.  
- Sensibilització i implicació de la població i agents locals en una cultura de qualitat.  
Les actuacions que es proposen executar a través del Pla es desenvoluparan en el territori i sobre els recursos i serveis de titularitat dels municipis que integren la Mancomunitat, i seran executades per la Mancomunitat en els termes que assenyala l'apartat 5.5 de la base de col·laboració 5a de la clàusula segona del present protocol.  
  
Segona. Bases de col·laboració  
1a) El Pla de Competitivitat Turística de la Mancomunitat de l'Alcoià i el Comtat es configura com un projecte d'execució, en el període de tres exercicis pressupostaris, d'actuacions tendents a l'adequació, millora, adaptació d'oferta i creació de productes turístics competitius de la Mancomunitat.  
2a) El desenvolupament del Pla requerirà, per a cada un dels exercicis pressupostaris (2016, 2017 i 2018), la subscripció d'un conveni singular entre l'Agència Valenciana del Turisme, la Diputació Provincial d'Alacant, el Patronat Provincial de Turisme Costa Blanca, la Mancomunitat de l'Alcoià i el Comtat i la Federació Empresarial de l'Alcoià i el Comtat, de vigència anual, finançat per les Administracions firmants, segons les condicions que siguen determinades i concretades en cada conveni, i portarà annexat, cada un, un quadro específic d'actuacions a executar per part de la Mancomunitat en cada exercici pressupostari que emmarca el present Protocol General.  
3a) El finançament de cada Administració, en cada exercici pressupostari, respondrà de la part d'execució material i justificació individual que es realitze, i de les actuacions plasmades en l'annex d'actuacions en cada un dels convenis subscrits, en els termes i condicions que s'hi especifiquen.  
4a) Per a la millor consecució dels objectius d'aquest Protocol General i successius convenis singulars, la Generalitat, a través de l'Agència Valenciana del Turisme, la Diputació Provincial d'Alacant i el Patronat Provincial de Turisme Costa Blanca, es comprometran, arribat el cas, a valorar, dins dels seus programes d'actuacions, aquells projectes que convergisquen i contribuïsquen a dotar d'un major abast als objectius del pla, i en concret a:  
4-1 Assessorar la Mancomunitat en tot el que és necessari per a la posada en marxa, desplegament i execució del Pla de Competitivitat Turística de la Mancomunitat de l'Alcoià i el Comtat. Aquesta labor serà desenvolupada principalment a través de la Comissió de Seguiment a què es refereix la clàusula quarta del present Protocol que es cree a aquest efecte, en els termes que es desenvolupen en cada un dels tres convenis que se subscriguen.  
4-2 Finançar les actuacions que comprenguen el desenvolupament del Pla en la part, forma i terminis que es desenvolupen en cada conveni que se subscriga per a cada exercici.  
4-3 Exigir a la Mancomunitat i resta de parts firmants el compliment de les disposicions i obligacions establides en el present Protocol General i en els distints Convenis que se subscriguen.  
4-4 Donar publicitat, en les seues pàgines web, del present protocol subscrit i el seu text íntegre en els termes establits en l'article 9.c de la Llei 2/2015, de 2 d'abril, de la Generalitat, de Transparència, Bon Govern i Participació Ciutadana de la Comunitat Valenciana  
5a) La Mancomunitat de l'Alcoià i el Comtat es comprometrà, si és el cas, a executar amb la major diligència les actuacions que constitueixen l'objecte de desplegament del Pla i a destinar els recursos humans i materials que siguen necessaris per a complir els terminis d'execució i maximitzar els resultats perseguits per aquest.  
Així mateix la Mancomunitat es comprometrà, arribat el cas, a realit:zar les actuacions següents, quan siguen de la seua competència:  
- Procurar el coneixement i difusió de la filosofia, els objectius i les realitzacions del Pla entre la població i els agents turístics del territori de la Mancomunitat.  
- Vetlar pel desenvolupament de l'activitat turística de la zona.  
- Fomentar la sostenibilitat econòmica, social i mediambiental de la zona i especialment la qualitat del medi ambient urbà i natural i la dels serveis públics.  
A més, la Mancomunitat es comprometrà, si és el cas, a:  
5-1 Presentar un annex a cada un dels tres convenis que se subscriguen, amb les actuacions que, de forma motivada, es proposen per la Mancomunitat per a executar i desenvolupar durant els exercicis 2016, 2017 i 2018 a través del pla, actuacions que hauran de complir amb els paràmetres, característiques i condicions necessàries per a poder ser desenvolupades dins del termini i en la forma corresponent dins del pla.  
  
5-2 Obrir un compte corrent en una entitat financera, que únicament i exclusivament haja d'estar destinada als pagaments i ingressos derivats del desplegament i execució del Pla de Competitivitat Turística de la Mancomunitat de l'Alcoià i el Comtat.  
5-3 Designar els tècnics i personal de la Mancomunitat que estarà encarregat de la labor tecnico-administrativa del desplegament i execució del pla, que seran els interlocutors directes amb la resta d'Administracions firmants.  
A aquests efectes, si es considera necessari segons les circumstàncies, la Comissió de Seguiment podrà autoritzar la contractació, per part de la Mancomunitat, amb càrrec o no al Pla segons els casos, d'una Gerència que col·labore activament amb els òrgans de la Mancomunitat en les labors administratives i tècniques d'impuls, desenvolupament, execució, justificació i posada en marxa de les actuacions a executar a través del pla, que serà la interlocutora directa entre els representants de la Mancomunitat de l'Alcoià i el Comtat, l'Agència Valenciana del Turisme, la Diputació Provincial d'Alacant, el Patronat Provincial de Turisme de la Costa Blanca i la Federació Empresarial de l'Alcoià i el Comtat en el si de la Comissió de Seguiment.  
Aquesta gerència no podrà realitzar cap actuació que revestisca caràcter d'autoritat pública, llevat que siga ocupada per un funcionari públic. En tot cas, si s'opta per la contractació d'una gerència per part de la Mancomunitat, haurà de subjectar-se al que disposa l'article 29 de la Llei 38/2003, de 17 de novembre, General de Subvencions (d'ara en avant, Llei General de Subvencions), sobre subcontractació d'activitats subvencionades.  
5-4 Finançar les actuacions, en la part, forma i terminis que s'establisca en cada conveni singular.  
5-5 Executar sota la seua responsabilitat i justificar, davant de l'Agència Valenciana del Turisme i el Patronat Provincial d'Alacant, totes les actuacions del pla, en la forma i terminis que s'assenyalen en cada un dels convenis.  
La Mancomunitat executarà les actuacions a desenvolupar a través del pla, i actuarà dins de tot el seu territori, en cada cas segons el tipus d'actuació, sobre els recursos i serveis de titularitat dels ajuntaments que formen part d'aquesta. Per a això, els ajuntaments col·laboraran i autoritzaran, si és el cas, a tots els efectes (jurídics, pressupostaris, comptables i materials) la intervenció de la Mancomunitat en el seu territori, i sobre els seus elements patrimonials, infraestructures i serveis en la mesura que això siga necessari per a l'execució de les actuacions.  
  
5-6- Realitzar les actuacions de publicitat, comunicació i senyalització d'obres i les que s'indiquen per la Comissió de Seguiment amb l'objecte de dotar de notorietat i visibilitat al Pla, tant per a la població local com per a visitants i turistes.  
5-7- Mantenir en tot moment informats els membres de la Comissió de Seguiment del desenvolupament de les actuacions i de l'estat de la tramitació dels expedients, i també aportar qualsevol informació i documentació que siga requerida a aquests efectes.  
5-8- Mantenir en tot moment les finalitats que perseguix el pla, manifestades a través de cada un dels convenis que se subscriguen, inclús després de la finalització de la seua vigència temporal en els termes que assenyala la normativa aplicable.  
5-9 Comunicar al llarg de la vigència del pla, als membres de la Comissió de Seguiment establida en la clàusula quarta d'aquest Protocol General, i tan prompte com es conega, l'obtenció de qualssevol subvencions o ajudes per a la mateixa finalitat, procedents de qualssevol altra Administració o ens públics o privats en els termes que s'estableix en l'article 19.2 de la Llei General de Subvencions.  
  
5-10 Complir, si és el cas, amb les obligacions d'informació i transparència establides de Llei 2/2015, de 2 d'abril, de Transparència, Bon Govern i Participació Ciutadana de la Comunitat Valenciana.  
  
5-11 Reintegrar, en el cas que procedisca, d'acord amb el que disposa l'article 37 la Llei General de Subvencions, les quantitats que poguera percebre, en virtut del que s'establisca en cada un dels convenis singulars que se subscriguen, a més de l'interés de demora que poguera correspondre, des del moment del pagament de la subvenció, en els casos següents:  
1) Incompliment de l'obligació de justificació total o parcial en els termes que establisca cada conveni singular que se subscriga.  
2) Obtenció de la subvenció sense reunir o falsejant les condicions establides en el present Protocol General i successius convenis singulars.  
3) Incompliment de la finalitat de la subvenció concedida.  
4) Incompliment de les condicions i obligacions assumides per la Mancomunitat.  
5) Obtenció d'altres ajudes o subvencions per a la mateixa finalitat que supere el cost de les actuacions objecte de l'ajuda que poguera concedir-se a través dels distints convenis singulars, de conformitat amb el que estableix l'article 19.3 de la Llei General de Subvencions.  
6) Resistència, excusa, obstrucció o negativa a les possibles actuacions de comprovació i control econòmic, financer i jurídic que pogueren sol·licitar-se per les distintes Administracions al llarg de la vigència del Pla de Competitivitat de la destinació turística.  
6a) La Federació Empresarial de l'Alcoià i el Comtat involucrarà els seus membres perquè col·laboren i participen activament en la consecució dels objectius del Pla de Competitivitat Turística per mitjà de l'adequació de la seua oferta de productes i servicis a les finalitats del present Protocol General, així com dels convenis singulars que se subscriguen.  
  
La Federació no podrà tindre participació econòmica en l'execució de les actuacions del Pla ni ser beneficiària directa de les dites actuacions.  
7a) Les parts firmants es comprometran, arribat el cas, a realitzar totes les accions que siguen considerades d'interés mutu, a fi de fer complir l'objecte del present Protocol General i dels convenis concrets que se subscriguen.  
  
Tercera. Clàusula de no despesa  
L'aplicació i execució d'aquest Protocol, no podrà suposar obligacions econòmiques per a les parts firmants i, en tot cas, s'hauran d'atendre amb els seus mitjans personals i materials, tot això en els termes que estableix l'article 11.2 del Decret 176/2014, de 10 d'octubre, del Consell, pel qual regula els convenis que subscriga la Generalitat i el seu registre.  
No obstant això, els tres Convenis Singulars que se subscriguen en desplegament d'aquest Protocol General, sí que seran susceptibles de comportar obligacions econòmiques i requeriran, per tant, la tramitació i demanda dels informes preceptius pertinents, en els termes exigits per l'esmentat Decret 176/2014, de 10 d'octubre, i per la resta de normativa aplicable.  
  
Quarta. Comissió de seguiment  
4.1. Es crearà una Comissió de Seguiment en el si de cada un dels Convenis Singulars que se subscriguen formada per:  
1) Dos representants designats per l'Agència Valenciana del Turisme.  
2) Dos representants designats per la Diputació Provincial d'Alacant.  
3) Dos representants designats per la mancomunitat, sent el president de la Comissió el president de la Mancomunitat o l'alcalde o regidor en qui delegue.  
4) Un representant, si és el cas, de la Gerència del Pla o un tècnic de la corporació local, que actuarà com a secretari de la Comissió amb veu però sense vot.  
5) Un representant de les associacions empresarials locals.  
5) Podran assistir tècnics especialistes, si es creu convenient, que concorreran amb veu però sense vot.  
4.2. La Comissió de Seguiment es reunirà a iniciativa del seu president o quan algun dels seus altres membres ho sol·licite.  
4.3. La Comissió s'entendrà vàlidament constituïda quan estiguen representades totes les Administracions firmants.  
4.4. Per a l'adopció d'acords en aquesta Comissió, l'Agència Valenciana del Turisme, la Diputació Provincial d'Alacant, la Mancomunitat de l'Alcoià i el Comtat i la Federació Empresarial de l'Alcoià i el Comtat, comptaran cada un d'ells amb un sol vot, i, quant al règim de funcionament, es regirà per les normes generals dels Òrgans Col·legiats establides en la legislació vigent.  
4.5. Els acords seran adoptats per majoria simple de les parts, excepte les propostes de modificació o interrupció de les actuacions a desenvolupar, i també l'adopció de terminis extraordinaris d'execució i justificació que pogueren establir-se en cada un dels Convenis Singulars que requeriran en tot cas el vot favorable de les tres Administracions firmants.  
4.6. La Comissió de Seguiment tindrà les atribucions següents:  
a) Supervisar l'execució del conveni, i també adoptar les decisions i dictar les instruccions necessàries a fi d'assegurar la correcta realització de les activitats convingudes, incloent-hi a aquest efecte la solució, en primera instància, de les controvèrsies d'interpretació i compliment que puguen plantejar-se respecte dels convenis subscrits.  
  
b) Informar les parts dels retards i incidències que es puguen presentar durant l'execució del conveni, i també, si és el cas, proposar les corresponents actualitzacions o modificacions en les anualitats derivades del retard.  
c) Col·laborar, coordinar i assessorar a la Mancomunitat en la labor de posada en marxa, execució i desenvolupament del pla.  
d) Autoritzar el nomenament, i, si és el cas, cessament de la Gerència prèviament seleccionada i proposta per la Mancomunitat.  
e) Supervisar la labor de la Gerència.  
f) Proposar totes les despeses que sorgisquen en l'execució de les actuacions.  
g) Aprovar els expedients justificatius i tancament de les actuacions, abans de la seua remissió a la Generalitat i a la Diputació Provincial d'Alacant, iniciant-se així el procediment de justificació davant d'estes.  
h) Adoptar les mesures que estime necessàries per a la millor organització i funcionament dels convenis singulars.  
4.7. El Secretari de la Comissió de Seguiment remetrà una còpia de les actes, acords o informes que emeta la Comissió a la Secretaria Autonòmica de l'Agència Valenciana del Turisme, als òrgans corresponents de la Diputació Provincial d'Alacant, de la Mancomunitat de l'Alcoià i el Comtat i de la Federació Empresarial de l'Alcoià i el Comtat, en compliment del que disposa l'article 9.3, últim apartat, del Decret 176/2014, de 10 d'octubre, del Consell, pel qual regula els convenis que subscriga la Generalitat i el seu registre.  
4.8. Els convenis singulars podran concretar o modificar alguna de les determinacions que estableix esta clàusula, si les circumstàncies de cada moment ho requereixen.  
  
Cinquena. Caràcter del present protocol general  
El present document constitueix un Protocol General, que estableix unes eventuals bases de col·laboració entre les parts firmants, i no constitueix contracte o cap instrument jurídic del qual es puguen derivar obligacions exigibles entre les parts, per la qual cosa el seu compliment no resulta jurídicament exigible en els termes que s'estableix en l'article 3.2.a del Decret 176/2014, de 10 d'octubre, del Consell, pel qual regula els convenis que subscriga la Generalitat i el seu registre.  
  
Aquest Protocol General podrà ser objecte de desplegament per mitjà de tres convenis singulars que subscriguen les parts en els exercicis 2016, 2017 i 2018 per al desenvolupament complet del Pla de Competitivitat Turística de la Mancomunitat de l'Alcoià i el Comtat.  
Qualsevol diferència, quant a la interpretació, aplicació i vigència del present Protocol, serà dirimida per acord comú de les parts.  
  
  
Sisena. Resolució  
Les parts firmants podran resoldre i deixar sense efecte el present Protocol General subscrit, en el supòsit d'incompliment dels compromisos que s'hi estableixen, o per impossibilitat de ser portats a terme per les parts firmants.  
Així mateix, seran causes de resolució, a més de les anteriorment establides, l'acord mutu de les parts, sempre que raons d'interés públic facen innecessària o inconvenient la continuïtat de la vigència del Protocol General, o la renúncia expressa de la Mancomunitat per causes sobrevingudes.  
En tot cas, i de conformitat amb el que estableix l'article 11.1.f del Decret 176/2014, de 10 d'octubre, del Consell, pel qual regula els convenis que subscriga la Generalitat i el seu registre, les parts es comprometran a finalitzar aquelles actuacions que es troben en curs en els termes que s'establisca en cada conveni singular que se subscriga en desplegament del present Protocol General.  
  
Setena. Vigència  
El present Protocol General entrarà en vigor el dia de la seua firma, si bé desplegarà efectes a partir de l'1 de gener de 2016, i mantindrà la seua vigència fins al 31 de desembre de 2018 amb possibilitat de pròrroga pel termini màxim d'un any, si així ho acorden les parts, sense que en cap cas puga la seua vigència superar el 31 de desembre de 2019.  
  
Huitena. Règim jurídic  
El present Protocol General es regeix pel que disposa el Decret 176/2014, de 10 d'octubre, del Consell, pel qual regula els convenis que subscriga la Generalitat i el seu registre (DOGV 7379, 13.10.2014) i resta de normativa aplicable.  
  
Novena. Jurisdicció aplicable  
Les qüestions litigioses que puguen sorgir respecte al present Protocol General se sotmetran als òrgans de la Jurisdicció Contenciosa Administrativa que siguen competents.  
En prova de conformitat de tot això, les parts compareixents, fent ús de les facultats conferides, firmen el present document per quadruplicat, en el lloc i la data indicats en l'encapçalament.  
  
  
President de l'Agència Valenciana del Turisme: Francesc Colomer Sánchez.  
President de la Diputació Provincial d'Alacant: César Sánchez Pérez.  
President de la Federació Empresarial de l'Alcoià i el Comtat: Pablo De Gracia Pérez.  
President de la Mancomunitat de l'Alcoià i el Comtat: Manuel Gomicia Giménez.  
Vicepresident del Patronat Provincial de Turisme de la Costa Blanca: Eduardo Jorge Dolón Sánchez.